section_heading: Obitelj
paragraph_text: Farnabaz II. pripadao je elitnoj perzijskoj plemićkoj obitelji. Njegov otac, Farnak II., također je bio satrap Frigije a pripadao je tzv. farnakidskoj dinastiji nazvanoj prema Farnaku I., stricu perzijskoj vladara Darija Velikog. Njihova obitelj imala je povlašteni status u Perzijskom Carstvu pa su vladali satrapijom Frigijom više od stoljeća. Čvrste veze s kraljevskim dvorom održavane su i putem sklapanja brakova između dviju obitelji. Primjerice, Farnabaz II. se oženio s kćeri perzijskog vladara Artakserksa II.<ref name="Farnabaz II. (Livius.org)"/>